मृतक किसान मुन्ना पिता हरपाल (40) ग्राम आंवरी का निवासी थे। आज उन्होंने अपने घर में फांसी लगाकर जान दे दी। कर्ज के चलते मुन्ना की आत्महत्या की खबर मिलते ही ग्रामीणों में आक्रोश फैल गया और सैकड़ों की संख्या में लोग मृतक किसान के घर जमा हो गए। बबाल से बचने के लिए पुलिस ने आनन-फानन में शव को फंदे से उतारा और पोस्टमार्टम के लिए जिला अस्पताल ले आई। अस्पताल में मुन्ना के परिजनों ने बताया कि मुन्ना पर काफी कर्ज था, बैंक और ब्याजखोर वसूली के लिए लगातार तकाजा कर रहे थे।